"Her not wearing hijab tells you nothing of her character"ما رأيك في هذه العبارة؟ Salih Shamseldin
بيخبرنا أنها مش ملتزمة بأمر الله طبعًا ، بغض النظر عن السبب ، بس هي اسمها متبرجة ، والتبرج دا حرام ، وواجب علينا كمسلمين أن إحنا نقول لها : يا بنتي الحجاب مش كل حاجة في الدين صحيح ، بس هو جزء أساسي من هوية المرأة المسلمة ، وفرض من فروض الله ، ولازم تلبسيه.  زي بالظبط شفت واحد بيشرب سجاير أو بيتهاون في الصلاة أو بيشتم ، ممكن يكون كويس عادي ، ومحترم ، ومؤدب ، بس دا يقول لي أنه في أمر من أوامر الشريعة هو ما عملهوش ، وعشان كده بأقول له : حرام يا أفندم ، ما تعملش كده ، ومرة بالترغيب ومرة بالترهيب. الناس بقى شايفة دا تحكم في حياتهم وإني كده judgmental والذي منه؟  مش مشكلة ، المنكر هيفضل منكر ، وهيفضل واجب علينا نقول أنه منكر ، وهيفضل اللي مش لابسة حجاب معرّضة لعذاب الله إن شاء ، وهيفضل واجب علينا ننقذها من عذاب الله. بس كده.